b"\n_START_ARTICLE_\nQuilot\xc3\xb2rax\n_START_SECTION_\nCaracter\xc3\xadstiques del quil\n_START_PARAGRAPH_\nEl quil, subst\xc3\xa0ncia que s'acumula entre pulm\xc3\xb3 i paret cavitat pleural, t\xc3\xa9 tota una s\xc3\xa8rie de caracter\xc3\xadstiques f\xc3\xadsiques i bioqu\xc3\xadmiques que permeten la seva detecci\xc3\xb3. Una gran p\xc3\xa8rdua d'aquesta subst\xc3\xa0ncia desencadena alteracions immunol\xc3\xb2giques i nutricionals._NEWLINE_Les caracter\xc3\xadstiques f\xc3\xadsiques s\xc3\xb3n: est\xc3\xa8ril, Ph alcal\xc3\xad i molt similar a la llet. Pel que fa a les cares caracter\xc3\xadstiques bioqu\xc3\xadmiques el quilo est\xc3\xa0 format per alb\xc3\xbamina, limf\xc3\xb2cits i grasses. Alguns percentatges de la seva composici\xc3\xb3 s\xc3\xb3n: l'alb\xc3\xbamina d'1,2 a 4,1 gr/dl, triacilglicerols <110mg/dl, colesterol de 65-220 mg/dl, entre altres.\n_START_SECTION_\nEtiologia\n_START_PARAGRAPH_\nL'etiologia del quilot\xc3\xb2rax es pot classificar en quatre grans grups. Les neopl\xc3\xa0sies poden desencadenar un quilot\xc3\xb2rax com a efecte secundari aquestes, especialment els linfomes i tumor mediast\xc3\xadnics, les traum\xc3\xa0tiques que inclouen tots els procediments quir\xc3\xbargics, les idiop\xc3\xa0tiques sense cap causa coneguda i les miscel\xc3\xa0nies._NEWLINE_Actualment, s'ha elaborat una altra classificaci\xc3\xb3 m\xc3\xa9s senzilla entre quilot\xc3\xb2rax traum\xc3\xa0tic i no traum\xc3\xa0tic. El traum\xc3\xa0tic engloba tots els procediments quir\xc3\xbargics, lesions al conducte tor\xc3\xa0cic, lesions penetrants al coll, entre altres. El no traum\xc3\xa0tic engloba les causes esmentades anteriorment.\n_START_SECTION_\nSignes i s\xc3\xadmptomes\n_START_PARAGRAPH_\nLa simptomatologia que es presenta en el cas del quilot\xc3\xb2rax ens permetr\xc3\xa0 dur a terme el diagn\xc3\xb2stic juntament amb algunes proves complement\xc3\xa0ries. Els signes i s\xc3\xadmptomes m\xc3\xa9s habituals s\xc3\xb3n: un increment de triacilglicerols >110mg/dl i la seva pres\xc3\xa8ncia en menys de 50mg/dl elimina el possible diagn\xc3\xb2stic, dispnea, febre, palpitacions, p\xc3\xa8rdua de pes, ast\xc3\xa8nia, etc.\n_START_SECTION_\nTractament\n_START_PARAGRAPH_\nEl tractament del quilot\xc3\xb2rax pot ser no quir\xc3\xbargic o quir\xc3\xbargic. Aquest ser\xc3\xa0 indivualitzat segons simptomatologia i l'etiologia. A cada pacient s'haur\xc3\xa0 de fer una valoraci\xc3\xb3 precisa per saber quin tractament \xc3\xa9s el m\xc3\xa9s adequat. El tractament t\xc3\xa9 com a objectiu recuperar un patr\xc3\xb3 respiratori normal, disminuir el l\xc3\xadquid acumular i mantenir un estat nutricional adequat.\n_START_SECTION_\nNo quir\xc3\xbargic\n_START_PARAGRAPH_\nEl tractament no quir\xc3\xbargic inclou diferents mesures per disminuir el l\xc3\xadquid limf\xc3\xa0tic a la cavitat pleural. Algunes d'elles s\xc3\xb3n: modificaci\xc3\xb3 de la dieta utilitzant triacilglicerols de cadena mitjana o nutrici\xc3\xb3 parenteral total, toracocentesi terap\xc3\xa8utica, tractament de la malaltia subjacent, embolitzaci\xc3\xb3 del conducte tor\xc3\xa0cic, entre altres.\n_START_SECTION_\nQuir\xc3\xbargic\n_START_PARAGRAPH_\nEl tractament quir\xc3\xbargic consta de tota una s\xc3\xa8rie de t\xc3\xa8cniques i mesures m\xc3\xa9s invasives que les anteriors. Per exemple, pleurodesi amb talc, shunt pleuroperitoneal, pleurectomia i reparaci\xc3\xb3 o lligadura del conducte tor\xc3\xa0cic per toracosc\xc3\xb2pia o toracotomia."